للاسف دعواتك لم تفعل مع شىء شيخنا الحبيب والله لم يستجيبلك
مش عارف ليه لما شفت سؤالك قعدت أضحك مع إن مزاجي وحش على الصبح بص يا حبيبي: - أنا لم أقل عن نفسي أني مستجاب الدعوة, أنا رجل مسكين والناس هنا تظن في خيرًا, وأنا بدعي لهم, وهما بيدعو لي, ونسأل الله القبول, فممكن فعلًا أكون أنا لم أوفق في الدعاء والشيخ اللي هنا مش سوبر مان هيجاوب على الأسئلة ويحل المشاكل الشخصية ويدعي ويستجاب له ويطيب بخاطركم وميتعصبش ويعمل كل حاجة, وفي الآخر زعلانين كمان - وممكن أكون أنا دعيت بس حضرتك لا تستحق الإجابة, فلم يتقبل الله مني, يعني أدعيلك مثلًأ إنك تنجح وانتا مفتحتش كتاب ولا ساعدت نفسك, دعائي لن ينفعك بشيء - وممكن أنا دعيت صح وانتا تستاهل, لكن الله عز وجل الذي يقدر الخير يعلم أن ما طلبت ليس لك فيه خير فصرفه عنك. - وممكن فيه خير لكن الله عز وجل بفضله قدر أن يؤخر لك الأجر والثواب في الآخرة, لكن حضرتك مستعجل عليه في الدنيا  شفت بأه إن الموضوع كبير وحضرتك محتاج تتعلم أدب الدعاء قبل ما تطلب مني أدعيلك وتقولي الله لم يستجيبلك